CELEX: 32009D0451
Language: sk
Date: 2009-06-08 00:00:00
Title: 2009/451/ES: Rozhodnutie Komisie z  8. júna 2009 o úmysle Spojeného kráľovstva prijať nariadenie Rady (ES) č. 4/2009 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti [oznámené pod číslom K(2009) 4427]

12.6.2009   
            
            
               SK
            
            
               Úradný vestník Európskej únie
            
            
               L 149/73
            
         
      ROZHODNUTIE KOMISIE
   
   z 8. júna 2009
   o úmysle Spojeného kráľovstva prijať nariadenie Rady (ES) č. 4/2009 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti
   [oznámené pod číslom K(2009) 4427]
   (2009/451/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 11a,
   so zreteľom na list Spojeného kráľovstva z 15. januára 2009 adresovaný Rade a Komisii,
   keďže:
   
               (1)
            
            
               Dňa 18. decembra 2008 Rada prijala nariadenie (ES) č. 4/2009 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (1).
            
         
               (2)
            
            
               Podľa článku 1 Protokolu o postavení Spojeného kráľovstva a Írska, ktorý je pripojený k Zmluve o Európskej únii a Zmluve o založení Európskeho spoločenstva, sa Spojené kráľovstvo nezúčastnilo na prijatí nariadenia Rady (ES) č. 4/2009.
            
         
               (3)
            
            
               V súlade s článkom 4 uvedeného protokolu Spojené kráľovstvo oznámilo Rade a Komisii listom z 15. januára 2009, doručeným Komisii 17. januára 2009, svoj úmysel prijať nariadenie Rady (ES) č. 4/2009.
            
         
               (4)
            
            
               Dňa 21. apríla 2009 Komisia predložila Rade svoje súhlasné stanovisko, pokiaľ ide o úmysel Spojeného kráľovstva prijať nariadenie (ES) č. 4/2009,
            
         PRIJALA TOTO ROZHODNUTIE:
   Článok 1
   Nariadenie (ES) č. 4/2009 sa uplatňuje na Spojené kráľovstvo v súlade s článkom 2.
   Článok 2
   Nariadenie (ES) č. 4/2009 nadobúda v Spojenom kráľovstve účinnosť 1. júla 2009.
   Článok 2 ods. 2, článok 47 ods. 3 a články 71, 72 a 73 nariadenia sa uplatňujú od 18. septembra 2010.
   Ostatné ustanovenia tohto nariadenia sa uplatňujú od 18. júna 2011 pod podmienkou, že v Spoločenstve sa k tomuto dátumu uplatňuje Haagsky protokol z roku 2007 o rozhodnom práve týkajúcom sa vyživovacej povinnosti. Inak sa toto nariadenie uplatňuje odo dňa, od ktorého sa uvedený protokol začne uplatňovať v Spoločenstve.
   Článok 3
   Toto rozhodnutie je určené členským štátom.
   
      V Bruseli 8. júna 2009
      
         
            Za Komisiu
         
         Jacques BARROT
         
         
            podpredseda
         
      
   
   
      (1)  Ú. v. EÚ L 7, 10.1.2009, s. 1.